stanford-oval/wikipedia huggingface dataset:
ซีตา¹ แมงป่อง

| --- | --- |
  ตำแหน่งของ ζ1 แมงป่อง (วงกลมสีแดง)
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0 (ICRS)
กลุ่มดาว: กลุ่มดาวแมงป่อง

ไรต์แอสเซนชัน: 16h 53m 59.7269s
เดคลิเนชัน: −42° 21′ 43.290″
ความส่องสว่างปรากฏ (V): 4.66 to 4.86
คุณสมบัติ
ชนิดสเปกตรัม: B1Iape
ดัชนีสี U-B: −0.56
ดัชนีสี B-V: +0.49
ชนิดดาวแปรแสง: SDOR:
มาตรดาราศาสตร์
ความเร็วแนวเล็ง (Rv): −26.0 ± 0.9 km/s
การเคลื่อนที่เฉพาะ (μ):  RA: −0.48 mas/yr   Dec.: −2.17 mas/yr 
ระยะทาง: ~5700 ly  (~1700 pc)
ความส่องสว่างสัมบูรณ์ (MV): −8.7
รายละเอียด

มวล: 60 M☉
รัศมี: 52 R☉
กำลังส่องสว่าง (bolometric): 1,700,000 L☉
ความเร็วในการหมุนตัว (v sin i): 57 km/s

ชื่ออื่น
 ζ1 Sco, Zeta1 Scorpii, Zeta1 Sco, CD−42 11633, CPD−42 7545, GC 22730, HD 152236, HIP 82671, HR 6262, PPM 322342, SAO 227375. 
ฐานข้อมูลอ้างอิงอื่น
SIMBAD: data
ซีตา¹ แมงป่อง (อังกฤษ: Zeta¹ Scorpii) เป็นดาวยักษ์ใหญ่ยิ่งประเภทบีตาในกลุ่มดาวแมงป่อง มีค่าแมกนิจูดปรากฏแปรผันระหว่าง 4.66 และ 4.86 เป็นหนึ่งในดาวฤกษ์มวลมากที่สุดในกาแล็คซี โดยมีมวลประเมินไว้อย่างน้อย 60 เท่าของมวลดวงอาทิตย์ และเป็นสมาชิกของชุมนุมดาวฤกษ์แมงป่อง โอบี1 และกระจุกดาวเปิด เอ็นจีซี 6231 ซึ่งรู้จักกันในชื่อ กระจุกดาว "ตลับเพชรเหนือ" (northern jewel box) นอกจากนี้ ยังเป็นหนึ่งในดาวที่สว่างที่สุดเท่าที่รู้จักกันในกาแล็คซี โดยประเมินว่ากำลังส่องสว่างอยู่ที่อย่างน้อย 1.7 ล้านเท่าของกำลังส่องสว่างดวงอาทิตย์
ซีตา-1 แมงป่อง มองเห็นด้วยตาเปล่าเป็นดาวคู่กับซีตา-2 แมงป่อง แต่ดาวฤกษ์ทั้งสองดวงเพียงอยู่ใกล้กันในแนวการมองเห็นจากโลกเท่านั้น ซีตา-2 อยู่ห่างออกไป 155 ปีแสงและมีความสว่างน้อยกว่ามาก ซีตา-1 แมงป่องสามารถแยกแยะออกจากซีตา-2 ได้จากสีออกส้มของซีตา-2 โดยเฉพาะอย่างยิ่งในภาพถ่ายเปิดรับแสงเป็นเวลานาน
ซีชาโดว์

ซีชาโดว์
ซีชาโดว์ หรือ เรือล่องหน (อังกฤษ: Sea Shadow (IX-529)) เป็นผลงานการสร้างของบริษัทล็อกฮีด สร้างให้กับกองทัพเรือสหรัฐฯ โดยการหน้านี้มีการสร้างเรือในลักษณะนี้มาแล้วในปี ค.ศ. 1970 แต่มีขนาดเล็กกว่า เรือซีชาโดว์ถูกสร้างขึ้นเพื่อการทดสอบเทคโนโลยีการควบคุมเรือ มีกำลังพลประจำเรือ 4 นาย ซีชาโดว์ถูกทดสอบเป็นครั้งแรกในระหว่างปี 1985-1986 และถูกทดลองในช่วงเวลากลางคืนเพื่อปิดเป็นความลับ ในช่วงกลางวันจะนำขึ้นไปไว้บนอู่ลอยที่ปิดอย่างมิดชิดซึ่งเรือถูกเก็บรักษาไว้เป็นความลับเป็นเวลานานกว่า 7 ปี และถูกเปิดเผยในวันที่ 11 เมษายน ค.ศ. 1993 โดยการทดลองในเวลากลางวันอย่างไม่เป็นความลับ รูปแบบของเรือซีชาโดว์มีลักษณะคล้ายเครื่องบิน เอฟ-117 ไนท์ฮ็อค ที่สร้างขึ้นโดยบริษัทล็อกฮีดเช่นเดียวกัน เรือซีชาโดว์มีพื้นสัมผัสน้ำน้อยมากบริเวณข้างลำตัวเรือพอนทูนทั้งสองข้างจะสัมผัสน้ำส่วนบริเวณกลางจะยกลอย มีการติดตั้งระบบขับเคลื่อนด้วยระบบ ดีเซล-ไฟฟ้า เครื่องยนต์ดีเซลจะอยู่บริเวณส่วนหัวของตัวเรือ ส่วนมอเตอร์ไฟฟ้าจะขับเพลาใบจักรที่ติดตั้งอยู่บริเวณส่วนพอนทูนที่สัมผัสน้ำ ภารกิจของเรือซีชาโดว์คือไว้เป็นฐานยิงอาวุธนำวิถีพื้นสู่อากาศเพื่อปกป้องกองเรือบรรทุกเครื่องบินจากเครื่องบินข้าศึก
รายละเอียด ซีชาโดว์

ข้อมูลจำเพาะ
ระวางขับ 560 ต้น
กว้าง 21 เมตร
ยาว 50 เมตร
กินน้ำลึก 4.2 เมตร
เครื่องยนต์ ดีเซล-ไฟฟ้า
ซิ่ง สั่ง ตาย

| ซิ่ง สั่ง ตาย |
| --- | --- |
ใบปิดภาพยนตร์
กำกับ: พอล ดับบลิว.เอส. แอนเดอร์สัน
เขียนบท: พอล ดับบลิว.เอส. แอนเดอร์สัน
อำนวยการสร้าง: พอล ดับบลิว.เอส. แอนเดอร์สัน เจเรมี โบลต์ โรเจอร์ คอร์แมน พอลลา วากเนอร์
นักแสดงนำ: เจสัน สเตธัม โจน อัลเลน ไทรีส กิบสัน เอียน แม็กเชน นาตาลี มาร์ติเนซ
กำกับภาพ: สก็อตต์ คีแวน
ตัดต่อ: นิเวน โฮวี
ดนตรีประกอบ: พอล แฮสลิงเกอร์
บริษัทผู้สร้าง: Relativity Media Cruise/Wagner Productions Impact Pictures  
ผู้จัดจำหน่าย: Universal Pictures
วันฉาย: 22 สิงหาคม ค.ศ. 2008
ความยาว: 110 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 45 ล้านดอลลาร์สหรัฐ
ทำเงิน: 75.7 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ซิ่ง สั่ง ตาย (อังกฤษ: Death Race) เป็นภาพยนตร์โลดโผน/วิทยาศาสตร์ กำกับ เขียนบทและร่วมอำนวยการสร้างโดยพอล ดับบลิว.เอส. แอนเดอร์สัน นำแสดงโดยเจสัน สเตธัม, โจน อัลเลน, ไทรีส กิบสัน, เอียน แม็กเชนและนาตาลี มาร์ติเนซ ออกฉายในสหรัฐอเมริกาเมื่อวันที่ 22 สิงหาคม ค.ศ. 2008
ซิ่ง สั่ง ตาย เป็นภาพยนตร์สร้างใหม่จากเรื่อง ซิ่งดับฟ้าท้าสั่งตาย (Death Race 2000) ในปี ค.ศ. 1975 ที่นำแสดงโดยเดวิด คาร์ราดีนและซิลเวสเตอร์ สตอลโลน
เรื่องย่อ

ในปี ค.ศ. 2012 เศรษฐกิจสหรัฐล่มสลายและอาชญากรรมเพิ่มสูงขึ้นจนต้องมีการสร้างเรือนจำของเอกชน หนึ่งในนั้นคือเรือนจำเทอร์มินัลไอส์แลนด์ที่แคลร์ เฮนเนสซี พัศดีใช้หารายได้จากการแพร่ภาพการแข่งรถที่ขับโดยนักโทษท่ามกลางอันตรายต่าง ๆ โดยนักโทษคนไหนชนะ 5 ครั้งจะได้รับอิสรภาพ ในระหว่างการแข่งครั้งหนึ่ง นักแข่งผู้สวมหน้ากากนาม "แฟรงเกนสไตน์" กำลังจะชนะการแข่งครั้งที่ 5 แต่อาวุธเกิดขัดข้อง เคส ผู้ช่วยของแฟรงเกนสไตน์พยายามห้ามเขาจากการเข้าเส้นชัย เธอดีดตัวออกจากรถก่อนที่รถของแฟรงเกนสไตน์จะถูกรถของโจ คู่แข่งคนสำคัญยิงทำลาย
เจนเซน เอมส์ อดีตนักแข่งรถนาสคาร์ที่ปัจจุบันทำงานเป็นคนงานในโรงงานกลับมาบ้านพบว่า ภรรยาของเขาถูกฆ่า ส่วนตัวเขาถูกทำร้ายจนสลบ เมื่อฟื้นขึ้นมาเจนเซนพบมีดในมือตัวเองและศพภรรยาอยู่ใกล้ ๆ เขาถูกจับและถูกตัดสินจำคุกตลอดชีวิต ส่วนลูกสาวของเขาต้องไปอยู่ในการอุปการะ
6 เดือนต่อมา เจนเซนถูกส่งมาที่เรือนจำเทอร์มินัลไอส์แลนด์และมีเรื่องชกต่อยกับเพเชงโก หัวหน้าแก๊งอารยัน อัลริก ผู้คุมเรือนจำพาตัวเจนเซนไปพบแคลร์ เธอเสนอให้เจนเซนเป็น "แฟรงเกนสไตน์" คนใหม่แทนคนเก่าที่เสียชีวิต โดยแฟรนเกนสไตน์เหลือแค่ชนะอีกครั้งเดียวก็จะได้รับอิสรภาพ เจนเซนยอมตกลงและพบกับโคช, กันเนอร์และลิสต์ ลูกทีมของตน
ในการแข่งวันแรก เจนเซนพบกับเคส ผู้ช่วย ในระหว่างการแข่ง เจนเซนพบว่าอาวุธใช้งานไม่ได้และถูกโคลต์ คู่แข่งคนหนึ่งโจมตี เจนเซนจึงใช้แผนปล่อยนาปาล์มใส่รถของโคลต์และให้เคสจุดไฟ ทำให้รถของโคลต์ถูกเผาและถูกรถของโจชน ก่อนเข้าเส้นชัยเจนเซนเห็นเพเชงโกทำท่าคล้ายกับคนที่เขาเห็นในบ้านตอนที่ภรรยาเขาถูกฆ่า ทำให้เจนเซนเสียจังหวะและเข้าเส้นชัยอันดับสุดท้าย ในวันแรกมีนักแข่งตาย 3 คน (ไซแอด, กริมม์และโคลต์) หลังจากพูดคุยกับแคลร์และชกต่อยกับเพเชงโก เจนเซนพบว่าเพเชงโกถูกแคลร์และอัลริกส่งมาฆ่าภรรยาของเขาและป้ายความผิดเพื่อให้เจนเซนติดคุกและมาเป็นแฟรงเกนสไตน์คนใหม่
ในการแข่งวันที่ 2 เจนเซนพบว่าที่อาวุธใช้งานไม่ได้เป็นเพราะแคลร์ใช้ให้เคสแอบทำลายอาวุธเพื่อแลกกับการที่เคสจะได้รับการปล่อยตัว เจนเซนทำให้รถของเพเชงโกคว่ำก่อนจะลงไปฆ่าเพเชงโก ด้านแคลร์สั่งให้ปล่อย "รถยมทูต" ซึ่งเป็นรถติดอาวุธหนัก ใช้ทำลายรถแข่งในสนามเพื่อเรียกความนิยม รถยมทูตฆ่านักแข่ง 3 คน (คาร์สัน, ริกกินส์และ 14K) เจนเซนและโจจึงร่วมมือกันวางกับดักทำลายรถยมทูต
ก่อนการแข่งวันสุดท้าย เจนเซนไปคุยกับโจ ด้านแคลร์สั่งให้อัลริกติดระเบิดไว้ใต้ท้องรถของเจนเซนเพื่อกันเขาชนะ ในการแข่งวันสุดท้าย แคลร์พยายามโน้มน้าวใจให้เจนเซนอยู่เป็นแฟรงเกนสไตน์ต่อ แต่เจนเซนปฏิเสธ เจนเซนและโจแข่งกันก่อนโจจะยิงกำแพงสนามเพื่อเปิดทางหนี แคลร์ซึ่งตระหนักว่าทั้งคู่ร่วมมือกันวางแผนหนีพยายามระเบิดรถของเจนเซนแต่ไม่สำเร็จ เพราะโคชถอดระเบิดออกก่อนหน้านี้ เจนเซนและโจแยกกันหนีเมื่อถึงแผ่นดินใหญ่ก่อนรถของเจนเซนจะจนมุม แต่คนที่ลงรถมากลับเป็นเคสซึ่งสวมหน้ากากแฟรงเกนสไตน์และมีเอกสารปล่อยตัว ด้านเจนเซนและโจหนีขึ้นรถไฟต่อไป
แคลร์และอัลริกซึ่งดีใจที่จับแฟรงเกนสไตน์กลับมาได้และความนิยมในรายการที่พุ่งสูงเปิดกล่องของขวัญที่มีคนส่งมาให้ แต่พบว่าเป็นระเบิดที่ก่อนหน้านี้พวกตนติดไว้ที่รถเจนเซน โคชกดระเบิดฆ่าแคลร์และอัลริก
6 เดือนต่อมา เจนเซนและโจทำงานเป็นช่างซ่อมรถในเม็กซิโก โดยมีลูกสาวเจนเซนอยู่ด้วย ภาพยนตร์จบลงเมื่อเคสมาเยี่ยมทุกคน
นักแสดง

เจสัน สเตธัม รับบท เจนเซน เอมส์/แฟรงเกนสไตน์
โจน อัลเลน รับบท แคลร์ เฮนเนสซี พัศดีเรือนจำเทอร์มินัลไอส์แลนด์
ไทรีส กิบสัน รับบท โจเซฟ เมสัน หรือ ไอ้โจปืนกล คู่แข่งคนสำคัญของแฟรงเกนสไตน์
นาตาลี มาร์ติเนซ รับบท เคส ผู้ช่วยแฟรงเกนสไตน์ในการแข่งรถ
เอียน แม็กเชน รับบท โคช หัวหน้าทีมซ่อมบำรุงของแฟรงเกนสไตน์
ยาคอบ วาร์กัส รับบท กันเนอร์ ช่างซ่อมรถของทีมแฟรงเกนสไตน์
เฟรเดอริก โคห์เลอร์ รับบท ลิสต์ ลูกทีมแฟรงเกนสไตน์
เจสัน คลาร์ก รับบท อัลริก ผู้คุมเรือนจำ
โรบิน ชู รับบท 14K คู่แข่งคนหนึ่งของแฟรงเกนสไตน์
โรเบิร์ต ลาซาร์โด รับบท เฮกเตอร์ กริมม์ หรือ กริมมัจจุราช คู่แข่งคนหนึ่งของแฟรงเกนสไตน์
แม็กซ์ ไรอัน รับบท เพเชงโก คู่แข่งคนหนึ่งของแฟรงเกนสไตน์
จัสติน แมเดอร์ รับบท เทรวิส โคลต์ คู่แข่งคนหนึ่งของแฟรงเกนสไตน์
เดวิด คาร์ราดีน พากย์เสียงเป็นแฟรงเกนสไตน์ตอนต้นเรื่อง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซิ่ง สั่ง ตาย
วิกิคำคม มีคำคมที่กล่าวโดย หรือเกี่ยวกับ ซิ่ง สั่ง ตาย
เว็บไซต์ทางการ
ซิ่ง สั่ง ตาย ที่อินเทอร์เน็ตมูวีเดตาเบส
ซิ่ง สั่ง ตาย ที่สยามโซน
ซีจีทีเอ็น ฟร็องแซ

ซีจีทีเอ็น ฟร็องแซ (อังกฤษ: CGTN Français) เป็นเป็นช่องรายการข่าวโทรทัศน์ภาคภาษาฝรั่งเศสของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 1 ตุลาคม พ.ศ. 2550 โดยแยกตัวจาก ซีซีทีวี อี แอนด์ เอฟ
ซีซีทีวี ฟร็องแซ ได้เปลี่ยนชื่อเป็น ซีจีทีเอ็น ฟร็องแซ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวี ฟร็องแซ เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
แหล่งข้อมูลอื่น

CGTN Français เก็บถาวร 2017-11-19 ที่ เวย์แบ็กแมชชีน (ฝรั่งเศส)
Zhongwen (จีน)
| ด ค ก สถานีวิทยุโทรทัศน์กลางแห่งสาธารณรัฐประชาชนจีน  |
| --- | --- | --- |
| ช่องรายการ | ซีซีทีวี-1 (ทั่วไป) • ซีซีทีวี-2 (เศรษฐกิจ) • ซีซีทีวี-3 (ศิลปะ) • ซีซีทีวี-4 (จีนกลาง) • ซีซีทีวี-5 (กีฬา) • ซีซีทีวี-5+ (กีฬา) • ซีซีทีวี-6 (ภาพยนตร์) • ซีซีทีวี-7 (การทหาร) • ซีซีทีวี-8 (ละครโทรทัศน์) • ซีซีทีวี-9 (สารคดี) • ซีซีทีวี-10 (การศึกษา) • ซีซีทีวี-11 (งิ้ว) • ซีซีทีวี-12 (สังคมและกฎหมาย) • ซีซีทีวี-13 (ข่าว) • ซีซีทีวี-14 (เพื่อเด็ก) • ซีซีทีวี-15 (ดนตรี) • ซีซีทีวี-16 (โอลิมปิก) • ซีซีทีวี-17 (การเกษตร) • ซีซีทีวี-นิวส์ (ข่าวภาษาอังกฤษ) • ซีจีทีเอ็น ฟร็องแซ • ซีจีทีเอ็น เอสปาญอล • ซีซีทีวี-العربية (อาหรับ) • ซีซีทีวี-รุสสกีย์ (รัสเซีย) |  |
| ดูเพิ่ม | อาคารสำนักงานใหญ่ซีซีทีวี • ซีเอ็นทีวี |  |
ซีจีพลัส

ภาพปกนิตยสาร CG+ ฉบับปฐมฤกษ์ (เล่ม 1) ออกแบบโดย ปรีชา อิศราภิวัฒน์ (8e88 graphic)
ซีจีพลัส (อังกฤษ: Computer Graphic Plus Magazine หรือ CG Plus (CG+))  นิตยสารที่สนับสนุนผลงานทางด้านกราฟิกและมัลติมีเดียของไทยรวมไปถึงนักศึกษานักเรียนและบุคคลทั่วไปที่มีความคิดสร้างสรรค์ ชื่นชอบศิลปะยุคดิจิตอล ทาง CG+ magazine จะนำเสนอไอเดีย ความคิด ผลงาน ต่างๆจากดีไซน์เนอร์ นักออกแบบที่มีชื่อเสียงทั้งในและต่างประเทศ โดยเน้นประเทศไทยและประเทศเพื่อนบ้านในภูมิภาคเอเชียเป็นหลัก โดยมี อรรถกร อินทกรณ์ เป็นบรรณาธิการบริหาร
CG+ฉบับแรกเริ่มวางจำหน่ายช่วงปลายเดือนพฤษภาคม ปี พ.ศ. 2550 จุดกำเนิดของ CG+ มาจากการอยากจะยกระดับให้กับคนทำงานด้าน Graphic มาแชร์ความรู้และมีเวทีในการแสดงออกมากขึ้น คล้ายกับนิตยสารด้าน Graphic ของต่างประเทศ เช่น Computer Arts หรือ IdN เนื้อหาหลักๆของ CG+ จะประกอบด้วย ข่าวสารในวงการ Graphic, Tutorial การสอนเทคนิคและ Tip ต่างๆในการทำงาน รวมไปถึง บทสัมภาษณ์และนำเสนอผลงานดีไซน์เนอร์-ศิลปิน ซึ่งดีไซน์เนอร์ที่ทาง CG+ เคยสัมภาษณ์และนำผลงานมาลง ก็เช่น 8e88 Graphic, กลุ่ม B.O.R.E.D, Creative Buffalo, สกาล ศรีสุวรรณ ฯลฯ
แหล่งข้อมูลอื่น

เว็บไซต์ CG plus magazine
ซีจีทีเอ็น รุสสกีย์

| --- | --- |

ประเทศ:  จีน
พื้นที่แพร่ภาพ: รัสเซีย
เครือข่าย: CGTN
ความเป็นเจ้าของ
เจ้าของ: สถานีวิทยุโทรทัศน์กลางแห่งประเทศจีน
ประวัติ
เริ่มออกอากาศ:  (2009-09-10) 10 กันยายน ค.ศ. 2009 (15 ปี)
ลิงก์
เว็บไซต์: https://russian.cgtn.com/
ซีจีทีเอ็น รุสสกีย์   (อังกฤษ: CGTN Russkiy) เป็นเป็นช่องรายการข่าวโทรทัศน์ภาคภาษารัสเซียของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 10 กันยายน ค.ศ. 2009 นำเสนอรายการข่าวในรัสเซียและทั่วโลกรวมถึงรายการที่นำเสนอศิลปวัฒนธรรมและภาพลักษณ์ของประเทศจีน ในรูปแบบภาษารัสเซีย
ซีซีทีวี รุสสกีย์ ได้เปลี่ยนชื่อเป็น ซีจีทีเอ็น รุสสกีย์ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวีรุสสกีย์เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน
ดูเพิ่ม

ซีจีทีเอ็น
ซีจีทีเอ็น เอสปาญอล
ซีจีทีเอ็น ฟร็องแซ
ซีจีทีเอ็น อะรอบียะฮฺ
| ด ค ก สถานีวิทยุโทรทัศน์กลางแห่งสาธารณรัฐประชาชนจีน  |
| --- | --- | --- |
| ช่องรายการ | ซีซีทีวี-1 (ทั่วไป) • ซีซีทีวี-2 (เศรษฐกิจ) • ซีซีทีวี-3 (ศิลปะ) • ซีซีทีวี-4 (จีนกลาง) • ซีซีทีวี-5 (กีฬา) • ซีซีทีวี-5+ (กีฬา) • ซีซีทีวี-6 (ภาพยนตร์) • ซีซีทีวี-7 (การทหาร) • ซีซีทีวี-8 (ละครโทรทัศน์) • ซีซีทีวี-9 (สารคดี) • ซีซีทีวี-10 (การศึกษา) • ซีซีทีวี-11 (งิ้ว) • ซีซีทีวี-12 (สังคมและกฎหมาย) • ซีซีทีวี-13 (ข่าว) • ซีซีทีวี-14 (เพื่อเด็ก) • ซีซีทีวี-15 (ดนตรี) • ซีซีทีวี-16 (โอลิมปิก) • ซีซีทีวี-17 (การเกษตร) • ซีซีทีวี-นิวส์ (ข่าวภาษาอังกฤษ) • ซีจีทีเอ็น ฟร็องแซ • ซีจีทีเอ็น เอสปาญอล • ซีซีทีวี-العربية (อาหรับ) • ซีซีทีวี-รุสสกีย์ (รัสเซีย) |  |
| ดูเพิ่ม | อาคารสำนักงานใหญ่ซีซีทีวี • ซีเอ็นทีวี |  |
ซิ่งทะลุเพดานนรก

| ซิ่งทะลุเพดานนรก |
| --- | --- |
โปสเตอร์ภาพยนตร์
กำกับ: แอนดี้ เชิง
เขียนบท: โรเบิร์ต ฟอร์แมน แดเนียล เซดัค
อำนวยการสร้าง: แดเนียล เซดัค
นักแสดงนำ: นาธาน ฟิลิปส์ นาเดีย บจอร์จิน เอ็ดดี้ กริฟฟิน แอนกัส แม๊คฟัดเย่น เดนิส ลอว์ตัน ทิม มาเธสัน
ผู้บรรยาย: นาเดีย บจอร์จิน
กำกับภาพ: บิล บัตเลอร์
ตัดต่อ: ดัลลัส พูเอตต์
ดนตรีประกอบ: คลาอุส บาเดล์ท เอียน ฮันนี่แมน แอนดริว เลย์เฮอร์
ผู้จัดจำหน่าย: Chicago Pictures
วันฉาย: 13 เมษายน ค.ศ. 2007 (2007-04-13)
ความยาว: 95 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $26 ล้านดอลลาร์สหรัฐ
ทำเงิน: $8,267,379 ดอลลาร์สหรัฐ
ซิ่งทะลุเพดานนรก (อังกฤษ: Red Line) เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2007 กำกับโดย แอนดี้ เชิง นำแสดงโดย นาธาน ฟิลิปส์, นาเดีย บจอร์จิน, เอ็ดดี้ กริฟฟิน, แอนกัส แม๊คฟัดเย่น, เดนิส ลอว์ตัน, ทิม มาเธสัน
เนื้อเรื่องย่อ

เรื่องราวของหนุ่มสาวนักซิ่งที่มารวมตัวกันบนท้องถนนอันเป็นสนามประลองความแรงเพื่อช่วงชิงเงินรางวัล 24 ล้านเหรียญ กับการแข่งขันที่ไร้กติกา และกฎหมายก็ไม่มีความสำคัญใดๆ
นักแสดงนำ

นาธาน ฟิลิปส์ รับบท คาร์โล
นาเดีย บจอร์จิน รับบท นาตาช่า มาร์ติน
เอ็ดดี้ กริฟฟิน รับบท อินฟามัส
แอนกัส แม๊คฟัดเย่น รับบท ไมเคิล ดีโอราซิโอ
เดนิส ลอว์ตัน รับบท มิอันด้า
ทิม มาเธสัน รับบท เจอร์รี่ เบรคเกน
แหล่งข้อมูลอื่น

ซิ่งทะลุเพดานนรก ที่อินเทอร์เน็ตมูวีเดตาเบส
ซิ่งทะลุเพดานนรก ที่รอตเทนโทเมโทส์
ซิ่งทะลุเพดานนรก ที่เมทาคริติก
ซิ่งทะลุเพดานนรก ที่บ็อกซ์ออฟฟิศโมโจ
ซิ่งทะลุเพดานนรก ที่ออลมูวี
แม่แบบ:Imcdb movie
ซีบีล เดอ เซลี ลงช็อง

| ซีบีล เดอ เซลี ลงช็อง |
| --- | --- |
เกิด:  (1941-08-28) 28 สิงหาคม ค.ศ. 1941 (83 ปี) อุกล์ ราชอาณาจักรเบลเยียม
มีชื่อเสียงจาก: สตรีผู้เคยมีความสัมพันธ์กับสมเด็จพระราชาธิบดีอัลแบร์ที่ 2 แห่งเบลเยียม
คู่สมรส:  ฌัก บอแอล  ไมเคิล แอนโทนี แรทเบิร์น เคย์เซอร์ 
บุตร: เจ้าหญิงแดลฟีนแห่งเบลเยียม
บิดามารดา: มีแชล ฟร็องซัว เดอ เซลี ลงช็อง ปอลีน กอร์แน เดอ แว-รุอาร์
บารอนเนส ซีบีล เดอ เซลี ลงช็อง (อังกฤษ: Sybille de Selys Longchamps) เกิดเมื่อวันที่ 28 สิงหาคม ค.ศ. 1941 ณ อุกล์ ประเทศเบลเยียม เป็นธิดาของมีแชล ฟร็องซัว เดอ เซลี ลงช็อง กับปอลีน กอร์แน เดอ แว-รุอาร์ บิดาของเธอเป็นนักการทูต
ในปี ค.ศ. 1968 เธอได้ให้กำเนิดบุตรสาวนามว่า แดลฟีน บอแอล ซึ่งเป็นพระราชธิดาในสมเด็จพระราชาธิบดีอัลแบร์ที่ 2 แห่งเบลเยียม หลังจากที่เธอมีความสัมพันธ์กับอดีตสมเด็จพระราชาธิบดีแห่งเบลเยียมกว่า 18 ปี ซึ่งความสัมพันธ์นี้เด่นชัดขึ้นในปี ค.ศ. 1999 ปัจจุบันเธอได้ใช้ชีวิตกับสามีคนปัจจุบันคือ ไมเคิล แอนโทนี แรทเบิร์น เคย์เซอร์ ณ กรุงบรัสเซลส์ ก่อนหน้านั้นเธอเคยสมรสกับฌัก บอแอล ซึ่งแดลฟีนเอง ได้ขอใช้นามกุลบิดาบุญธรรมของเธอตั้งแต่กำเนิด
ซีซา

| ซีซา |
| --- | --- |
ซีซาในปี 2017
เกิด: โซลานา อิมานี โรว์  (1989-11-08) 8 พฤศจิกายน ค.ศ. 1989 (35 ปี) เซนต์หลุยส์ รัฐมิสซูรี สหรัฐ
สัญชาติ: อเมริกัน
อาชีพ: นักร้อง นักแต่งเพลง
ปีปฏิบัติงาน: 2011–ปัจจุบัน
อาชีพทางดนตรี
ที่เกิด: เมเปิลวูด รัฐนิวเจอร์ซีย์ สหรัฐ
แนวเพลง: อาร์แอนด์บี
ค่ายเพลง:  ท็อปดอก  อาร์ซีเอ 
 นักดนตรี
เว็บไซต์: szactrl.com szasos.com
โซลานา อิมานี โรว์ (อังกฤษ: Solána Imani Rowe; เกิด 8 พฤศจิกายน ค.ศ. 1989) หรือรู้จักในนาม ซีซา (SZA /ˈsɪzə/ siz-ə) เป็นนักร้องและนักแต่งเพลงชาวอเมริกัน เกิดที่เมืองเซนต์หลุยส์ รัฐมิสซูรี เริ่มทำงานดนตรีในช่วงต้นคริสต์ทศวรรษ 2010 โดยออกอีพีชุด ซี.ซีซา.รัน (2012) และ เอส (2013) ก่อนที่จะเซ็นสัญญากับค่ายเพลงฮิปฮอปชื่อ ท็อปดอกเอนเตอร์เทนเมนต์ ซึ่งมีผลงานชุด ซี (2014) ในปีเดียวกันนี้เธอร่วมแต่งเพลง "ฟิลลิงมายเซลฟ์" กับนิกกี มินาจและบียอนเซ่ โนวส์ ต่อมาปี 2016 เธอมีส่วนร่วมในเพลงของรีแอนนาที่ชื่อว่า "คอนซิเดอเรชัน"
สตูดิโออัลบัมชุดแรกของซีซาชื่อว่า คอนโทรล (2017) ได้รับการตอบรับที่ดีจากนักวิจารณ์ดนตรี ถือเป็นอัลบั้มลำดับที่ 2 ในประวัติศาสตร์ที่ติดอันดับอัลบั้มอาร์แอนด์บียาวนานที่สุดโดยศิลปินหญิงบนชาร์ต บิลบอร์ด 200 และได้รับรางวัลแผ่นเสียงทองคำขาวสามชุดจากสมาคมผู้ประกอบกิจการเพลงของสหรัฐอเมริกา (RIAA) ต่อมาในเดือนสิงหาคม 2017 เธอมีส่วนร่วมร้องเพลงกับมารูนไฟฟ์ในเพลงฮิตติดอันดับในสิบอันดับแรกที่ชื่อเพลงว่า "วอตเลิฟเวอส์ดู" ปีถัดมาเธอได้รับการเสนอชื่อเข้าชิงรางวัลลูกโลกทองคำและรางวัลออสการ์ในผลงานที่เธอร่วมร้องกับเคนดริก ลามาร์ในเพลงที่ชื่อ  "ออลเดอะสตาส์" ซึ่งประกอบภาพยนตร์เรื่อง แบล็ค แพนเธอร์
ปี 2020 เธอออกซิงเกิล "กูดเดยส์" ปีถัดมาออกซิงเกิล "ไอเฮตยู" และผลงานร่วมงานกับโดจา แคต ในเพลง "คิสมีมอร์" ซึ่งทั้งสามซิงเกิลดังกล่าวติดหนึ่งในสิบอันดับบนชาร์ต บิลบอร์ด ฮอต 100 ในปี 2021 ซึ่งเพลงหลังสร้างสถิติเป็นซิงเกิลการร่วมงานศิลปินหญิงล้วนที่ครองท็อป 10 ยาวนานที่สุด ต่อมาอัลบั้มชุดที่สองของซีซาที่ชื่อ เอสโอเอส (2022) ติดอันดับ 1 บนชาร์ต บิลบอร์ด 200 อัลบั้มนี้มีซิงเกิลคือ "โนบอดีเก็ตส์มี" และ "คิลบิล" ทั้งสองเพลงติดท็อป 10
ผลงานเพลง

Ctrl (2017)
SOS (2022)
ซิเนแม็กซ์

| --- | --- |

ความเป็นเจ้าของ
เจ้าของ: HBO Asia, Home Box Office, .Inc
ช่องรอง: HBO, HBO Signature, HBO Family, HBO Hits
ลิงก์
เว็บไซต์: http://www.hboasia.com/cinemax/
ซิเนแม็กซ์ เอเชีย (อังกฤษ: Cinemax Asia) เป็นช่องรายการจาก HBO Asia ซึ่งฉายภาพยนตร์ที่ฉายจากเอชบีโอ ซิเนแม็กซ์ เอเชีย มีสำนักงานใหญ่อยู่ในประเทศสิงคโปร์
ประวัติ

ซิเนแม็กซ์ เอเชีย ออกอากาศครั้งแรกเดือนพฤศจิกายน ปี 1996 ซิเนแม็กซ์ เอเชีย นั้นเป็นช่องรายการภาพยนตร์ 24 ชั่วโมงซึ่งนำภาพยนตร์ฉายจากเอชบีโอ ออกอากาศ โดย ซิเนแม็กซ์ นำเสนอภาพยนตร์ที่ไม่มีโฆษณาคั่น โดยช่วง Get Into The MAX Weekend ออกอากาศตั้งแต่วันพฤหัสบดีถึงวันอาทิตย์ในช่วงเวลา Primetime
Primetime

วันพฤหัสบดี คือช่วง ThrillerMAX ออกอากาศเวลายี่สิบนาฬิกา (เวลาประเทศไทย) ซึ่งเป็นช่วงเวลาหนังสยองขวัญ
ActionMAX เป็นช่วงเวลาที่ออกอากาศในวันศุกร์ เวลายี่สิบนาฬิกา (เวลาประเทศไทย) ออกอากาศภาพยนตร์แอ็คชั่น
MAX Superstars ออกอากาศวันเสาร์ เวลายี่สิบนาฬิกา (เวลาประเทศไทย) โดยภาพยนตร์ที่มีดารา Hollywood ชั้นนำ
วันอาทิตย์ ยี่สิบนาฬิกา (เวลาประเทศไทย) ออกอากาศภาพยนตร์ทำเงินและโด่งดัง ในช่วง CINEMAX See It Sunday
ภาพยนตร์ที่ออกอากาศทาง Cinemax ในช่วงเวลา Primetime ออกอากาศเวลา สิบแปดนาฬิกา ยี่สิบนาฬิกา และยี่สิบสองนาฬิกา (เวลาประเทศไทย) ในทุกๆ วัน เพื่อให้ผู้ชมได้รับชมภาพยนตร์ได้ในทุกสองชั่วโมง
อัตลักษณ์

ตั้งแต่ปี ค.ศ. 1996 ถึง ค.ศ. 2001
ตั้งแต่ปี ค.ศ. 2001 ถึง ค.ศ. 2008
ตั้งแต่ปี ค.ศ. 2008 ถึง ค.ศ. 2009
ตั้งแต่ปี ค.ศ. 2009 ถึง ค.ศ. 2012 หลังรีแบรนด์
ตั้งแต่ปี ค.ศ. 2012 ถึง ค.ศ. 2016
ตั้งแต่ปี ค.ศ. 2017 ถึงปัจจุบัน
แหล่งข้อมูลอื่น

เว็บไซต์ Cinemax Asia เก็บถาวร 2006-04-03 ที่ เวย์แบ็กแมชชีน
ซีดีซิงเกิล

ซิงเกิลซีดี (อังกฤษ: CD single) คือซิงเกิลเพลงในรูปแบบซีดี ทั้งนี้ไม่นับรวมถึงซีดีขนาด 3 นิ้ว รูปแบบนี้ได้นำมาใช้กลางคริสต์ทศวรรษที่ 1980 แต่ไม่ได้นำมาใช้กับการตลาดจนกระทั่งในปีคริสต์ทศวรรษที่ 1990 ซิงเกิลของ Dire Straits ในเพลง "Brothers in Arms" (พ.ศ. 2528) เป็นซิงเกิลรูปแบบซีดีซิงเกิลแรก ซึ่งได้ออกจำหน่ายในสหราชอาณาจักร
ซิงเกิลแผ่น 3 นิ้วหรือ 8 เซนติเมตร เริ่มนำมาใช้ในปลายคริสต์ทศวรรษที่ 1980 แต่ประสพความสำเร็จน้อยมากในสหรัฐอเมริกา แต่ประสบความสำเร็จอย่างมากในญี่ปุ่น เมื่อไม่นานมานี้ยุโรปได้ออกจำหน่ายรูปแบบซีดี 3 นิ้วนี้ โดยใช้ชื่อว่าซีดี "พอกอิท" (อังกฤษ: "Pock it")
ดูเพิ่ม

ซิงเกิล
ซิงเกิลวิทยุ
หน้า-A และหน้า-B
อีพี
ซิงเกิลเทป
ซิโดวูดีน

| --- | --- |

ข้อมูลทางคลินิก
รหัส ATC: J05AF01 (WHO) 
ตัวบ่งชี้
PubChem CID: 35370
DrugBank: APRD00449
ECHA InfoCard: 100.152.492 
 สารานุกรมเภสัชกรรม
ซิโดวูดีน หรืออะซิโดไทมิดีน (อังกฤษ: Zidovudine โดย INN หรือ azidothymidine มีชื่อย่อว่า - AZT) เป็นยาต้านรีโทรไวรัส (antiretroviral drug) เป็นยาตัวแรกที่ใช้เป็น ยาต้านไวรัส (antiviral drug) และใช้รักษา  HIV ยาพวกนี้จำหน่ายในชื่อทางการค้าว่า
รีโทรเวียร์ (Retrovir)
รีโทรวิส (Retrovis)
แอนทีเวียร์ (Antivir)
กลไกการออกฤทธิ์

ยา AZT เป็นยาในกลุ่ม Nucleosides Reverse Transcriptase Inhibitors (NRTIs) มีลักษณะโครงสร้างคล้ายกับ thymidine ซึ่งเป็นหน่วยของสารพันธุกรรมในสิ่งมีชีวิต แต่จะแตกต่างกันที่โครงสร้างในตำแหน่งที่ 3 ของ AZT จะเป็น –N3 (azido group) แต่ของ thymidine จะเป็น –OH ยา AZT จะเข้าไปหยุดกระบวนเปลี่ยน RNA เป็น DNA (reverse transcription) โดยอาศัยโครงสร้างที่คล้ายกับหน่วยพันธุกรรมของมัน เข้าไปรวมตัวกับสาย DNA ที่ไวรัสสร้างขึ้น แต่เนื่องจากการมีหมู่ azido เข้ามาแทนที่ –OH ทำให้ไม่สามารถสร้างพันธะกับ nucleotide ตัวต่อไปได้ ทำให้เอนไซม์ Reverse Transcriptase ไม่สามารถนำ Nucleosides ตัวต่อไปมาเชื่อมต่อได้ ทำให้ไม่ได้ DNA ที่สมบูรณ์ กระบวนการจึงสิ้นสุดลง เมื่อ AZT เข้าสู่ร่างกายจะยังไม่สามารถออกฤทธิ์ได้ทันที จำเป็นต้องผ่านเข้าเซลล์และถูกเติมหมู่ phosphate 3 หมู่ ก่อน โดย AZT จะถูกเติม phosphate โดยเอนไซม์ thymidine kinase, thymidylate kinase, และ diphosphate kinase ตามลำดับทำให้อยู่ในรูปที่เรียกว่า AZT-triphosphate ซึ่งเป็นรูปที่ออกฤทธิ์ได้  หลังจากนั้น AZT-triphosphate จะแย่งสารพันธุกรรมธรรมชาติในการจับกับเอนไซม์ reverse transcriptase ทำให้การเชื่อมต่อสาย DNA หยุดลง
ขนาดการใช้ยา

ขนาดปกติ AZT 200-300 mg ทุก 12 ชม.
อายุ ≥ 6 สัปดาห์ (ขนาดตามพื้นที่ผิว) 180 -240 mg/m2/dose ทุก 12 ชม. (ขนาดสูงสุด 300 mg/dose)
อายุ >4 สัปดาห์ (ขนาดตามน้ำหนักตัว) 4 - < 9 kg 12 mg/kg ทุก 12 ชม. 9 - 30 kg 9 mg/kg ทุก 12 ชม. ≥30 kg 300 mg ทุก 12 ชม.
ขนาดยา AZT สำหรับป้องกันการติดเชื้อจากแม่สู่ลูก (แรกเกิด-อายุ 4 สัปดาห์) ครบกำหนด 	2 mg/kg ทุก 6 ชม. หรือ 4 mg/kg ทุก 12 ชม. 30-34 สัปดาห์ 	2 mg/kg ทุก 12 ชม.จนอายุ 2 สัปดาห์จากนั้นเพิ่มเป็นทุก 8 ชม.จนครบ 4 สัปดาห์ <30 สัปดาห์ 	2 mg/kg ทุก 12 ชม.ตลอด 4 สัปดาห์
ในผู้ที่การทำงานของไตบกพร่อง (CrCl<15 mL/min) หรือ HD: 100 mgทุก 8 ชม. หรือ 300 mg ทุก 24 ชม. ไม่จำเป็นต้องปรับขนาดยาในผู้ป่วยโรคตับ อาการข้างเคียงที่อาจเกิดขึ้นจากการใช้ยา(2) 
ระบบทางเดินอาหาร: ไม่อยากอาหาร (20%), คลื่นไส้ (ผู้ใหญ่ 51%), คลื่นไส้/อาเจียน (เด็ก 8%), อาเจียน (ผู้ใหญ่ 17%) ระบบประสาท: ปวดหัว (63%) ระบบทางเดินหายใจ: ไอ (เด็ก, 15%) อื่นๆ : ไข้ (เด็ก, 25% ), รู้สึกไม่มีแรง (53%) ระบบต่อมไร้ท่อ: Lactic acidosis ระบบเลือด: โลหิตจาง (ผู้ใหญ่, 1%; เด็ก, 4%; ทารก, 22%), Granulocytopenic disorder (2%), Neutropenia (เด็ก, 8%; ทารก, 21%) ตับ: Hepatomegaly (เด็ก, 11%), Steatosis of liver ระบบภูมิคุ้มกัน: Immune reconstitution
ผลข้างเคียง

ผลข้างเคียง AZT มีดังนี้
คลื่นไส้อาเจียน ปวดหัว เปลี่ยนแปลงไขมันในร่างกาย นิ้วมือและเล็บซีด
ทำให้โลหิตจาง และกดไขกระดูก
AZT เสริมฤทธิ์ให้กับยาต้านไวรัส  HIV หลายตัว
อะไซโคลเวียร์ และ ริบาวิริน ลดฤทธิ์ในการต้านไวรัสของ AZT
AZT ถ้าใช้ร่วมกับ อินโดเมตทาซิน แอสไพริน (Aspirin) ไตรเมตโทปริม (trimethoprim)
ซีมอร์ ดังแคน

| --- | --- |

บริษัท ซีมอร์ ดังแคน
ประเภท: บริษัทเอกชน
อุตสาหกรรม: พิกอัปกีตาร์ และก้อนเอฟเฟกต์
ก่อตั้ง: 1976; 48 ปีที่แล้ว (1976)
ผู้ก่อตั้ง: ซีมอร์ ดับเบิลยู. ดังแคน และ แคที คาร์เทอร์ ดังแคน
สำนักงานใหญ่: โกลีตา แคลิฟอร์เนีย สหรัฐอเมริกา
ผลิตภัณฑ์: พิกอัปกีตาร์ และก้อนเอฟเฟกต์
พนักงาน: 120
เว็บไซต์: seymourduncan.com
ซีมอร์ ดังแคน (อังกฤษ: Seymour Duncan) เป็นบริษัทอเมริกันที่รู้จักกันดีที่สุดในการผลิตพิกอัปกีตาร์ และเบส พวกเขายังผลิตก้อนเอฟเฟกต์ ซึ่งออกแบบและประกอบขึ้นในอเมริกา นักกีตาร์และช่างทําเครื่องดนตรี ซีมอร์ ดับเบิลยู. ดังแคน และ แคที คาร์เทอร์ ดังแคน ก่อตั้งบริษัทในปี ค.ศ. 1976 ในแซนตาบาร์บารา รัฐแคลิฟอร์เนีย
ซิสเต็มริสตอร์

ซิสเต็มริสตอร์ (อังกฤษ: System Restore) เป็นโปรแกรมอรรถประโยชน์ของวินโดวส์ที่มีไว้ย้อนค่าระบบก่อนที่จะมีปัญหา เริ่มมีโปรแกรมนี้ตั้งแต่วินโดวส์มี
ประวัติและการทำงาน

ซิสเต็มริสตอร์ถูกใส่ในวินโดวส์มีเป็นต้นมา ยกเว้นวินโดวส์ 2000
การทำงานของซิสเต็มริสตอร์นั้นจะบันทึกค่าต่างๆของระบบ เรียกว่าจุดคืนค่า (อังกฤษ: Restore point)
โดยจุดคืนค่าจะถูกสร้างเมื่อ
มีการติดตั้งโปรแกรมหรือไดรเวอร์
มีการอัปเดตวินโดวส์
เมื่อเปิดเครื่องทิ้งไว้นาน 24 ชั่วโมง
ข้อมูลที่ซิสเต็มริสตอร์ทำการบันทึก

ข้อมูลที่ซิสเต็มริสตอร์จะทำการบันทึกไว้ ได้แก่
Windows Registry
ไฟล์ที่อยู่ใน Windows File Protection
โปรไฟล์ผู้ใช้
ฐานข้อมูล COM+ และ WMI
ซึ่งข้อมูลเหล่านี้จะถูกเก็บไว้ที่ %windir%\system32\restore\Filelist.xml (สำหรับวินโดวส์มีและวินโดวส์เอกซ์พี)
ปัญหา

ในการย้อนระบบอาจทำให้ข้อมูลที่ทำหลังจากจุดย้อนระบบหายไปได้ (ในกรณีที่ไฟล์ดังกล่าวอยู่ใน My Document) และไวรัสคอมพิวเตอร์ อาจติดในจุดย้อนระบบซึ่งเป็นจุดที่โปรแกรมป้องกันไวรัสไม่สามารถเข้าไปลบได้
นอกจากนี้ หากมีจุดคืนค่ามากกว่าพื้นที่ที่กำหนดไว้ จะมีการลบจุดคืนค่าที่เก่าที่สุดออกไป
ดูเพิ่ม

วินโดวส์มี
Time machine (คอมพิวเตอร์)